system
Răspunde în limba română, în stilul Wikipedia, cat mai corect gramatical.
user
Îmi poți detalia informațiile despre Taliesin West?
assistant
Taliesin West este un complex de clădiri cu funcții multiple, sediul unei fundații, sediul firmei de arhitecți Taliesin Associated Architects, un atelier arhitectural de iarnă și un muzeu, conceput și realizat de Frank Lloyd Wright (FLW), localizat în Scottsdale, Arizona, care a fost atât casa de iarnă cât și atelierul arhitectului între anii 1937 și 1959, anul morții sale.

Ansamblul arhitectural

Designul  

Designul întregului complex a fost conceput ca una din multiplele soluții specifice arhitecturii organice date de arhitectul american de-a lungul timpului.  Terenul tipic al deșertului Sonora, constând dintr-un sol lutos de culoare roșiatică, având foarte puțin humus, dar o mulțime de pietre și bucăți de roci metamorfice amestecate de-a valma în acest sol, precum și vegetația tipică zonei, constând din tufișuri joase țepoase, iarbă  și diferite varietăți de cactuși, au constituit baza inspirației arhitecturii complexului.

Terenul  

Terenul, pe care este situat fostul atelier de iarnă al celebrului arhitect american, se găsește pe o pantă domoală a unui munte (McDowell Mountain) și a furnizat simultan nu numai așezarea ansamblului, dar și materialele de bază utilizate de Wright în construirea sa; nisip, pietriș și diferite tipuri de roci.  Datorită climatului moderat, chiar blând al iernilor din Deșertul Sonoran, clădirea a fost concepută cu mari suprafețe transparente ale acoperișului și pereților, care să permită utilizarea la maximum a luminii naturale.

Atelier perpetuu  

De-a lungul întregii sale șederi de peste 30 de ani la Taliesin West, Frank Lloyd Wright a continuat să modifice, să transforme și să adauge corpuri de clădiri și clădiri care au fost executate în întregime de către studenții săi.  Multe dintre clădirile faimoase designate de Wright, printre care se pot enumera Guggenheim Museum din New York City și Grady Gammage Memorial Auditorium, sala de spectacole a Arizona State University din Tempe, Arizona, au fost concepute și finalizate în acest atelier din deșert.

Taliesin West continuă să fie sediul Fundației Frank Lloyd Wright (The Frank Lloyd Wright Foundation), precum și gazda de iarnă a Școlii de arhitectură (School of Architecture).  Vizitarea complexului este permisă tot timpul anului în anumite perioade desemnate.  Întregul complex a fost numit zonă de interes istoric național (conform, National Historic Landmark) în 1982. O restaurare completă a zonelor personale ale doamnei și domnului Wright a fost terminată în 2004.

Diverse  

Taliesin West este folosit ca loc de desfășurare al unei părți a acțiunii romanului de science fiction a lui Dan Simmons, The Rise of Endymion.

O galerie de imagini

Legături externe  

  Taliesin West, Scottsdale, Arizona. 1937
  Frank Lloyd Wright Foundation de la Taliesin West
  National Historic Landmarks Program - Taliesin West

Vezi și  

  Taliesin East, prima reședință, și ulterior cea de vară, a arhitectului Frank Lloyd Wright

Case din Arizona
Clădiri Frank Lloyd Wright
Frank Lloyd Wright
Locuri istorice înregistrate din Arizona
Muzee din Arizona
National Historic Landmarks ale SUA